18 Go itse Modimo sentle go ile ga thusa Jobe jang? Jobe o ne a itse melaometheo sentle. O ne a itse Jehofa sentle mme seno se ne sa mo tlhotlheletsa go dira dilo tse di siameng. Akanya ka seno: Jobe o ne a itse gore ga a ka ke a re o rata Modimo, mme a sa dirisane sentle le batho ba bangwe. (Jobe 6:14) O ne a sa itseele kwa godimo mme gape o ne a bontsha gore o amega ka batho botlhe, ba ba humileng le ba ba humanegileng. O ne a re: “A Ene yo o neng a ntira mo sebopelong ga se ene yo o [ba] dirileng?” (Jobe 31:13-22) Go bonala sentle gore Jobe ga a ka a letla maemo a gagwe a dira gore a tseye batho ba bangwe ba se botlhokwa. Ruri o ne a farologane le batho ba le bantsi ba ba humileng le ba ba nang le taolo gompieno!